Două mașini avariate de un șofer fără permis care a fugit de filtrul poliției. Bărbatul este cercetat penal.
Un bărbat de 30 de ani este cercetat penal în libertate după ce a lovit două mașini. Acesta a fugit de un filtru de poliție, deoarece conducea fără permis.
Accidentul a avut loc în seara de sâmbătă spre duminică, pe Strada Hagi Ghiță din Sectorul 1. Șoferul Renault-ului din imagini a lovit două mașini, apoi și-a abandonat autoturismul pe stradă.Mașinile au atras atenția trecătorilor pentru că airbag-urile acestora au sărit și au sunat la poliție."La data de 24 iulie a.c., în jurul orelor 23:30, polițiști din cadrul Secției 4 Poliție aflați într-un filtru în sectorul 1, au observat un autoturism care, pentru a se sustrage controlului, a virat brusc pe o stradă din apropiere.Polițiștii au pornit în urmărirea autoturismului pe care l-au descoperit la scurt timp abandonat, iar în apropirea acestuia alte două autoturisme avariate.Din verificările efectuate de polițiști s-a conturat presupunerea rezonabilă că mașina implicată ar fi fost condusă de un bărbat, de 30 de ani, care nu poseda permis de conducere.În cauză a fost întocmit un dosar penal în care se efectuează cercetări sub aspectul săvârșirii infracțiunii de conducerea unui autovehicul fără permis de conducere", se arată într-un comunicat al Poliției Capitalei.